Simha Arom

Simha Arom (s. 1930 Düsseldorf nimellä Fred Arom) on ranskalais-israelilainen etnomusikologi. Hän on afrikkalaisen musiikin asiantuntija ja Centre National de Recherche Scientifiquen tutkija. Hänet tunnetaan parhaiten 1960-luvulta 1980-luvulle tehdyistä aka-pygmien ja muiden keskiafrikkalaisten ryhmien musiikin levytyksistä. Aromin kirja African Polyphony and Polyrhythm, joka julkaistiin ranskaksi vuonna 1986 ja englanniksi 1991, on alansa klassikkoteos. Se sai ASCAP Deems Taylor Awardin vuonna 1992. Aromille myönnettiin Centre National de Recherche Scientifiquen hopeamitali vuonna 1984 perinteisen, kirjoittamattoman polyfonisen musiikin analyysin metodien kehittämisestä.

Arom sai Pariisin konservatoriosta diplomin käyrätorven soittajana.

Lähteet 

Ranskalaiset musiikkitieteilijät
Israelilaiset musiikkitieteilijät
Etnomusikologit
Keski-Afrikan tasavallan musiikki
Vuonna 1930 syntyneet
Elävät henkilöt